Mwɔnɛ ɔ, Satan bɔɔ mɔde kaa e maa ngɔ lakpa munyuhi kɛ wo Yehowa we bi a kɔni mi nyu. Se Hiob womi ɔ ha nɛ wa na kaa e slo bɔ nɛ Yehowa naa e sɔmɔli ngɛ lakpa munyuhi nɛ Satan tuɔ ɔ he. Moo ngma Ngmami kpahi nɛ ha nɛ o ná nɔ mami kaa Yehowa susuɔ o he ɔ kɛ piɛɛ nɔ́ nɛ a ngma a he.
|
|
LAKPA MUNYUHI NƐ SATAN TUƆ
|
|
BƆ NƐ YEHOWA NAA E SƆMƆLI HA
|
|
Mawu hyɛɛ níhi fuu blɔ ngɛ e sɔmɔli a de pe bɔ nɛ a ma nyɛ. E sɔmɔlɔ ko be nɛ e ma nyɛ maa sa e hɛ mi (Hiob 4:18; 25:5)
|
|
Yehowa le mɔde nɛ wa bɔɔ (Hiob 36:5)
|
|
Adesahi a he be se nami ko kulaa ha Mawu (Hiob 22:2)
|
|
Ke wa sɔmɔɔ Yehowa a, e bua jɔɔ wa he nɛ e jɔɔ wɔ (Hiob 33:26; 36:11)
|
|
Ke adesahi ye anɔkuale jio, a yi anɔkuale jio, pi Mawu kɔmɔ (Hiob 22:3)
|
|
Yehowa buɔ dali a he (Hiob 36:7)